In nomine sancte et individue Trinitatis, Ego Gotefridus, Dei gratia Lingonensis episcopus, notum fieri volo tam futuris quam presentibus domnum Adelardum, abbatem Melondensem, fraterne caritatis obtentu, dedisse monachis Sancte Marie Quinciaci, in manu domni Urbani, ejusdem loci abbatis, sub annuo censu duorum solidorum Trecensis monete, quicquid ecclesia Melondensis habebat in territorio de Semunt, sive per emptionem, sive per donationem, tam in nemore quam in plano et aquis, totum scilicet finagium ipsius Semunt absque ulla retentione perpetuo possidendum. Simul etiam dedit dimidiam partem cujusdam molendini super Secanam, quam de Lebaldo quodam milite habuit. Gaudinus de Bremur et Guido frater ejus, cum uxoribus et omnibus filiis et filiabus suis, qui predictam terram dederant ecclesie Melondensi, laudaverunt hanc donationem monachis Quinciaci, eo tenore et conventione qua Melondensibus pepigerant, pollicentes ut, si forte quandocumque orietur calumnia vel querela in predicta possessione, ipsi eam extinguerent, aut certe si eam extinguere non possent competentem pro calumnia commutationem darent. Census vero debet persolvi in festo sancti Remigii, ita tamen ut si per oblivionem vel aliquam negligentiam ipso die redditus non fuerit per modum opportune, reddatur sine lege, nisi forte ad episcopum clamor inde perlatus fuerit. Hoc autem factum est in presentia nostra, in capitulo Melondensi, laudantibus et concedentibus ejusdem loci fratribus quia terra illa videbatur minus sibi utilis, fratribus vero Quinciasibus necessaria. Et ut hoc ratum atque inconcussum perpetuo permaneat, sigilli nostri impressione munimus et testium annotatione roboramus. S. Poncii, archidiaconi; S. Duranni, sacriste Lingonensis; S. Milonis, decani; S. Petri Ruffi; S. Hugonis, celerarii Quinciaci; S. Raimundi, prioris; S. Theudonis, subprioris; S. Theobaldi; S. Aremberti, cellararii... Quinciaci; S. Viardi, camerarii; S. Ascherii, cantoris. Actum anno ab incarnatione Domini M. C. XXXX. VI. Eugenio summo pontifice, regnante Ludovico, Francorum rege, de laude Gaudini et Guidonis fratris ejus Testes: Odo, Dux Burgundie; Gualterus prepositus; Guido Carbonnellus, de Flaviniaco; Radulfus falconarius; Petrus dapifer; Uldreus, filius Mathei de Castellione, Robertus de Rouro, Nivardus, Guillermus de Curterro.